סטן לי

סטן לי (באנגלית: Stan Lee Liber;‏ 28 בדצמבר 1922 – 12 בנובמבר 2018) היה כותב וקומיקסאי יהודי-אמריקאי. שימש כיושב-ראש חברת מארוול קומיקס. בין סדרות הקומיקס המוכרות שיצר ניתן למצוא את קפטן אמריקה, ספיידרמן, איירון מן, אקס-מן, הענק הירוק, דרדוויל, ארבעת המופלאים ותור. סטן לי נחשב לאחד מיוצרי הקומיקס הידועים והמשפיעים ביותר, ולמי שהפך את חברת מארוול לאימפריה כלכלית ובידורית. לי שיתף פעולה עם מספר אומנים נוספים כגון ג'ק קירבי וסטיב דיטקו בפיתוח הדמויות, וכן הוביל את צמיחתה של מארוול קומיקס מחטיבת-בת קטנה של הוצאת ספרים לתאגיד מולטימדיה ענק. קיימת סדרה מוגבלת של חוברות קומיקס בהוצאת מארוול בשם "Stan Lee Meets Superheroes" ("סטן לי פוגש גיבורי-על") שבה פוגש סטן לי בכל חוברת דמות פרי עטו. בנוסף לכך הוא הופיע בסרטים המבוססים על ספרי קומיקס פרי עטו. סטן לי נולד בשם סטנלי מרטין ליבר (Stanley Martin Lieber) בעיר ניו יורק שבמדינת ניו יורק למשפחה יהודית ממוצא רומני. בגיל העשרה החל לעבוד אצל המוציא לאור ג'ורג' גודמן, שהיה נשוי לבת דודו של לי, בחטיבת "Timely Comics", שהתפתחה מאוחר יותר למארוול קומיקס. עבודתו הראשונה של לי הייתה עמוד השלמת טקסט תחת שם העט "סטן לי" בחוברת קומיקס של קפטן אמריקה בשנת 1941. זמן קצר לאחר מכן הוא עלה מדרגת סופר משלים לכותב בזכות עצמו, והפך לעורך הצעיר ביותר בתחום בגיל 17. בתקופת מלחמת העולם השנייה התגייס לי לצבא האמריקני ושירת בחיל הקשר. במסגרת שירותו ככתב מדריכים התאמן בכתיבת סלוגנים, ביצירת סרטים ובציור קריקטורות. הגדרת תפקידו הצבאי הייתה "מחזאי". לאחר מלחמת העולם השנייה חזר לי לעבודתו במארוול קומיקס. באותה תקופה, במסגרת קמפיין צניעות שהנהיגו הדוקטור פרדריק ורתהם והסנטור אסטס קפאובר (אנ'), הואשמו חברות הקומיקס בפרסום תמונות אלימות בעלות גוון מיני שגורמות להשחתת הנוער. חברות הקומיקס חוקקו בתגובה סדרת חוקים פנימיים קפדניים, ומאוחר יותר אימצו לעצמן קוד אתי מחמיר. במהלך שנות ה-50 של המאה ה-20 נשאר לי בחברת מארוול שנקראה גם טיימלי ואטלס, וכתב חוברות קומיקס מגוונות. עד סוף העשור מאס לי בקריירה זו, ושקל לעזוב את התחום. בסוף שנות ה-50 חברת DC קומיקס החייתה את סוגת גיבורי העל וזכתה להצלחה ניכרת עם הקומיקס ליגת הצדק של אמריקה. בתגובה, מרטין גודמן, המוציא לאור של חברת מארוול, מינה את לי ליצור קבוצת גיבורי־על חדשה. בהשראת אשתו, אשר הפצירה בו לדבוק בעקרונותיו האומנותיים, בלא להתחשב בהשלכות האפשריות על מקום עבודתו, הוא יצר את משפחת גיבורי העל "ארבעת המופלאים". לי יצר גיבורי על ריאליסטים יותר מהדמויות האידיאליות שכיכבו עד אז ביצירות הקומיקס שקהל היעד שלהן היה ילדים. הגיבורים שלו לא היו מושלמים: הם לקו במצבי רוח רעים ובהתקפי מלנכוליה, היו קנאים וחמדנים, התקוטטו זה עם זה, שילמו חשבונות וניסו להרשים את החברים שלהם, ואפילו היו חולים פה ושם. לפני כן לגיבורי העל לא היו חולשות אנושיות. קבוצת הסופר־גיבורים, שאותה הפיק לי יחד עם המאייר ג'ק קירבי, שבתה את דמיונם של מתבגרים ומבוגרים כאחד מדור הבייבי-בומרס שלאחר מלחמת העולם השנייה. הפופולריות המיידית של החוברות הובילה את לי והמאיירים של מארוול להפיק שורה של כותרים חדשים. לי יצר את הענק הירוק, איירון מן, ת'ור והאקס-מן. יחד עם קירבי יצר את דרדוויל, עם ביל אוורט ואת דוקטור סטריינג'. כמו כן יצר עם סטיב דיטקו את הדמות המצליחה ביותר של מארוול ספיידרמן. במהלך שנות ה-60 לי תיסרט, הנחה אומנותית וערך את רוב הסדרות של מארוול. בנוסף לכך, ערך את עמודי המכתבים, כתב טור חודשי ואינספור דפי פרסום לחברה. על מנת לעמוד בעומס השתמש לי בשיטה בה השתמשו בעבר חברות קומיקס שונות, בזכות הצלחתו עם אותה שיטה, היא ידועה כיום בשם "שיטת מארוול" או "סגנון מארוול" ליצירת חוברות קומיקס. לי נהג לחלוק רעיונות עלילתיים עם המאייר ואז להכין תקציר במקום לכתוב תסריט מלא. בהסתמך על התקציר, המאייר ממלא את מספר העמודים הרצוי על ידי ציור העלילה מרצועה לרצועה. לאחר שהגיש המאייר את העמודים המצוירים בעיפרון, כתב לי את בלוני המלל והכותרות, ולאחר מכן השגיח על האיות והצביעה. בגלל השיטה, חלוקת הקרדיט היצירתי בחוברות הקומיקס של לי עדיין שנויה במחלוקת, בייחוד בחוברות שאוירו על ידי קירבי ודיטקו. אף על פי שלי תמיד שיבח את המאיירים האלו, ישנם אנשים הטוענים כי תרומתם ליצירה גדולה מהקרדיט שניתן להם. המחלוקת עם דיטקו על ספיידרמן הגיעה לפעמים לדרגות חריפות במיוחד. בשנת 1971 שינה לי באופן לא מכוון את הקוד שהיה נהוג בתעשייה. מחלקת הבריאות ושירותי האנוש של ארצות הברית פנתה ללי בבקשה לכתוב סיפור על הסכנות שבלקיחת סמים ולי כתב סיפור בו חברו הטוב ביותר של ספיידרמן מתמכר לכדורים. הסיפור אמור היה להתפרסם בחוברת "Amazing Spider-Man" מספר 96, אך רשות האתיקה של הקומיקס מנעה את פרסומו משום שהציג שימוש בסמים (ההקשר של הסיפור לא נחשב לרלוונטי). עם הסכמת המוציא לאור, מארוול הוציאו את הקומיקס ללא אישורה של הרשות. חוברת הקומיקס נמכרה בכמויות משביעות רצון ומארוול זכתה לשבחים על מודעותה החברתית. רשות האתיקה של הקומיקס השתכנעה בעקבות המקרה והגמישה מעט את החוק במקרה של הצגת סמים באור שלילי ומספר חוקים נוספים. עם השנים שחלפו הפך לי לדמות מפתח בחברת מארוול. הוא הופיע במפגשי קומיקס ברחבי המדינה, הרצה והשתתף בדיונים. בשנת 1981 עבר לקליפורניה על מנת לפתח את מארוול בתחום הקולנוע והטלוויזיה. בשנת 1985 הבמאי והמפיק הישראלי מנחם גולן, באמצעות חברת קנון גרופ רכש את הזכויות להפקת סרטים למספר דמויות של חברת "מארוול", ביניהם "ספיידרמן". חברת קנון קרסה לאחר מספר שנים, לפני שהספיקה להפיק את הסרטים. ולאחר מכן התחולל מאבק משפטי ממושך על הזכויות וב-1991 פשטה חברת "מארוול" את הרגל והמיליארדרים היהודים רונלד פרלמן וקרל אייקן רכשו אותה. בשנת 1996, עת עמדה חברת "מארוול" שוב על סף פשיטת רגל, והמפיק הישראלי אבי ארד עם שותפו הישראלי-אמריקאי יצחק פרלמוטר, אחד הבעלים של רשת הצעצועים "Toy Biz" (לימים Marvel Toys), הצליחו להשיג את השליטה על החברה ולרכוש עבור רשת הצעצועים "Toy Biz" את הזכות הבלעדית לייצר צעצועים של ספיידרמן ושאר גיבורי מארוול. רק לקראת סוף שנות ה-90 הצליחה "מארוול" להתחיל להפיק שוב סרטים המבוססים על הדמויות שלה. ובשנת 2002 תבע סטן לי את ארד ופרלמן על תשלומי תמלוגים שלא שולמו לו. בשנת 1998, הקים חברת הפקות חדשה "סטן לי מדיה", אך היא פשטה את הרגל ב-2002, והוא נקלע שוב לסדרה של סכסוכים משפטיים. הוא הפיק בפועל והופיע בהופעות קמע בעיבודים קולנועיים עכשוויים של מארוול: כלקוח בדוכן נקניקיות בסצנה שבה סנטור קלי יוצא אל החוף באקס מן, כאיש מכירות בפסטיבל בסרט ספיידרמן, חוצה את הכביש עם עיתון בסרט דרדוויל, הספרן של בית הספר בסרט "ספיידרמן המופלא", כשכן של ג'ין גריי שמשקה את גינתו באקס מן 3, די-ג'יי בסרט דדפול, כאיש אבטחה העוזב את הבניין בסרט "הענק" וכעובר אורח המציל נערה בספיידרמן 2. בסרט ארבעת המופלאים הופיע לראשונה בתפקיד הכולל דיבור, כדמות בשם וילי לאמפקין, הדוור של הדמויות הראשיות. בסרט הנוקמים בתפקיד עצמו בתוך סרטון לקראת סוף הסרט. התפקיד כלל קטע דיבור קצר. לי הופיע בסרטו של קווין סמית', "עכברי הקניון". הוא הקליט ריאיון עם סמית' והופיע בתפקיד עצמו בשני פרקים בסדרה משפחת סימפסון. כמו כן, הוא דובב דמות בסדרת האנימציה "ספיידרמן" שהופקה על ידי MTV בשנת 2003. בשנת 2008 הופיע לי בסרט "איירון מן" בתפקיד אורח כיו הפנר במסיבה. בתקופת האינטרנט, לי אישר את השימוש בשמו לאתר בשם StanLee.Net. האתר ניסה לשלב בין אנימציית אינטרנט לרצועות קומיקס מסורתיות, אך נקלע לבעיות שנבעו מניהול לקוי. בעשור הראשון של המאה ה-21 עבד לי לראשונה בשיתוף עם DC קומיקס שהשיקו את הסדרה "Just Imagine..." (רק תדמיינו). הפעם לי "הציג מחדש" מספר גיבורי-על של יקום DC, ביניהם סופרמן, באטמן, וונדר וומן, גרין לנטרן והפלאש. לי יצר את סדרת האנימציה "סטריפרלה" עבור Spike TV, ובשנת 2004 הכריז על תוכנית שיתוף פעולה עם יו הפנר. בשנת 2003 היה שותף לכתיבת התסריט לסרט "הענק". באוגוסט 2004 השיק לי את "קומיקס יום ראשון מאת סטן לי" באתר Komicwerks.com, בו מנויים חודשיים יכולים לקרוא קומיקס חדש ומעודכן כל יום ראשון. בסוף יולי 2006 הציג לי לעולם את תוכנית המציאות "מי רוצה להיות גיבור על". בסדרה זו מתמודדים 11 אנשים מחופשים לדמויות גיבורי על שהמציאו. הפרס בתוכנית הוא ספר קומיקס שיתבסס על דמותם וייכתב על ידי לי וסרט טלוויזיה בהשתתפותם. העונה השנייה של הסדרה התחילה את שידורה ב-26 ביולי 2007. בשנת 2010 הודיעו סטן לי ורשת MTV כי ישתפו פעולה בהפקת סדרת קומיקס חדש בשם "The Seekers". אך הפרויקט לא יצא לפועל לבסוף. באותה שנה גם הודיע כי ישלב את עצמו בספר קומיקס חדש פרי עטו. באפריל 2018 הגיש תביעה נגד מי שהיה המנהל העסקי שלו, ג'רי אוליברז, בטענה להונאה ומרמה, וגניבת דמו לצורך בצע כסף. לי נפטר ב-12 בנובמבר 2018, בגיל 95, בבית החולים סדרס-סיני שבלוס אנג'לס, קליפורניה. לאחר מותו משפחתו האשימה את מנהלו לשעבר, קייה מורגן, כי התעלל בו לפני מותו. משפחתו של לי גם טענה כי גנב ממייסד מארוול חמישה מיליון דולר, גרם לו "נזק פיזי ורגשי" ופעל לבודד אותו ממשפחתו. בשנת 2021 יצאה לאור הביוגרפיה של לי "True Believer: The Rise and Fall of Stan Lee, Crown". ב-1 בדצמבר 2021 נמסר על פיתוח יקום קולנועי חדש שיתבסס על שני כותרים מאת סטן לי: האחד – "Sawbones" (כינוי סלנג לרופא מנתח; בתרגום חופשי: "מנסר עצמות"), שבמרכזו אלכס קובין, ילד בן 12 הקורא ספר קומיקס מסתורי, מועבר אל תוך הספר, ומוצא את עצמו במתקן כליאה לצעירים, אליו פולשים כוחות דמוניים בהנהגת ישות רצחנית הטורפת את הכלואים. השני – "Carnival of Killers" (מילולית: "קרנבל הרוצחים"), שבמרכזו ילדה בעלת יכולות על-חושיות, אשר בעיצומן של סערות אגן האבק בשנות ה-30 של המאה ה-20, חשה שהקרנבל הנודד שבו היא ואמה מצאו מקלט, מהווה מוקד לפלישת חוצנים. לפרויקט שותפות החברות "Bazelevs" של טימור בקממבטוב, "ZQ Entertainment" של ארא קשישיאן, ו-"POW! Entertainment" (אנ'), שלי היה שותף להקמתה בשנת 2001. לי התגאה במוצאו היהודי, מה שנרמז מספר פעמים ביצירותיו שיצר יחד עם שותפו היהודי ג'ק קירבי. לדוגמה: השער של הקומיקס הראשון של קפטן אמריקה בו הוא נראה מכה את אדולף היטלר. כמו כן לגיבורי העל בקומיקסים ישנה זהות שנייה כדי שלא יעלו עליהם (בדומה ליהודים ששינו את שמותיהם על מנת לא לחוות אנטישמיות). וכמובן הרמז הכי גדול ליהודים שיש הוא האקס-מן, גזע שלם שסובל מאפליה ושנאה (נשלח למחנות ריכוז במספר קומיקסים בדומה לתוכנית הפתרון הסופי) וצריך להסתיר את מי שהוא באמת כדי להימנע מלינץ' או מיחס מפלה. בהמשך הפכה הסדרה למטאפורה גם להומוסקסואליות ולגזענות באופן כללי. הדמות המוכרת ביותר באקס מן, מגנטו היא דמות שהיהדות שלה הוא חלק מרכזי בסיפור שלה) והוא ניצול שואה. נטען כי גם בן גרים מארבעת המופלאים יהודי, כאשר הוא קורא שמע ישראל כאשר הוא סבור כי אחד ממכריו נפטר, ונושא בקביעות בכיסו שרשרת ועליה מגן דוד. סברה, היא גיבורת על ישראלית-יהודית שבנה נרצח בפיגוע והיא עובדת עבור המוסד על מנת להביא את רוצחי בנה לדין יחד עם האקס מן. סטן לי נהג להופיע בהופעות קמע, בדרך כלל כניצב שאומר משפט קצר, או משפט קומי. הוא שיחק כשומר במוזיאון, דוור וכו׳. ברבים מסרטי מארוול ובפרט בכל סרטי היקום הקולנועי של מארוול. בנוסף הוא הופיע במספר סרטים בתפקיד עצמו. גיבורים - נהג אוטובוס. תפקיד אורח בסרט עכברי הקניון של קווין סמית'. הפמליה - בתפקיד עצמו, מציע לוין צ'ייס תפקיד. אקס-מן - מוכר נקניקיות בחוף הים. ספיידרמן - מציל ילדה מהמתקפה של הגובלין הירוק. דרדוויל - קורא עיתון במעבר חצייה וכמעט יורד לכביש אך ניצל על ידי מאט. הענק - מאבטח במעבדה. ספיידרמן 2 - מציל אשה מלבנה נופלת. ארבעת המופלאים - דוור. אקס-מן: המפלט האחרון - אדם המשקה את גינתו. ארבעת המופלאים: עלייתו של הגולש הכסוף - אורח בחתונה. ספיידרמן 3 - מדבר עם פיטר בכיכר טיימס. איירון מן - יו הפנר. הענק הירוק - שותה את המשקה עם דמו של דוקטור באנר. איירון מן 2 - לארי קינג. קפטן אמריקה - גנרל אמריקאי. תור - נהג טנדר שמנסה לשלוף את הפטיש של תור מהאדמה. הנוקמים - מתראיין לטלוויזיה לאחר מתקפת החייזרים. ספיידרמן המופלא - ספרן בספרייה. איירון מן 3 - שופט בתחרות מלכת היופי. תור: העולם האפל - אדם זקן בבית אבות. סוכני S.H.I.E.L.D. - אדם ברכבת. קפטן אמריקה: חייל החורף - שומר במוזיאון להיסטוריה צבאית (בו מוצגת חליפתו של קפטן אמריקה). ספיידרמן המופלא 2 - אורח בטקס הענקת תארים. 6 גיבורים - אביו של פרד (דיבוב). שומרי הגלקסיה - מדבר עם אשה. הנוקמים: עידן אולטרון - יוצא מלחמת העולם השנייה שהשתתף בפלישה לנורמנדי. אנטמן - בר-מן במסעדה. דדפול - DJ במועדון חשפנות. קפטן אמריקה: מלחמת אזרחים - שליח פדקס. אקס-מן: אפוקליפסה - צופה מהצד על הטילים הגרעיניים, יחד עם אשתו. המפץ הגדול - עצמו. הקונדור - סבא. Yogs Hosers - שוטר. דוקטור סטריינג' - נוסע אוטובוס הקורא בספר "דלתות התודעה" (אנ') מאת אלדוס האקסלי. שומרי הגלקסיה: חלק 2 - סטן לי יושב בחליפת אסטרונאוט על כוכב ומסביבו חייזרים והוא מספר להם על תקופתו כשליח פדקס. פיניאס ופרב: המשימה מארוול - סטן לי מוכר נקניקיה בלחמנייה ספיידרמן: השיבה הביתה - צועק על ספיידרמן מהחלון ומאיים לרדת אליו כאשר ספיידרמן עוצר לכאורה גנב מכוניות. תפקיד אורח בסדרה צ'אק - סוכן CIA. תור: ראגנארוק - עובד של גראנדמאסטר שמספר את השיער של תור. הבורחים - נהג לימוזינה בדרך לנשף בעלי היכולות - עובר אורח בבר. הפנתר השחור - שחקן פוקר במועדון בקוריאה. הנוקמים: מלחמת האינסוף - נהג האוטובוס של פיטר פארקר. שואל את הילדים באוטובוס איך זה שהם אף פעם לא ראו חללית. אנטמן והצרעה - מנסה להיכנס למכונית שלו שכווצה בטעות על ידי הצרעה. ונום - השכן של אנני. אומר לאדי לא לוותר עליה. ספיידרמן: ממד העכביש - מוכר תחפושת של ספיידרמן למיילס. ראלף שובר את האינטרנט - עובר אורח בעולם של דיסני. קפטן מארוול - בתור עצמו, יושב ברכבת ומשנן את השורות שלו מהסרט עכברי הקניון (שיצא ב-1995, השנה בה מתרחשת עלילת קפטן מארוול). הנוקמים: סוף המשחק - בתור עצמו מ-1970. אומר "עשה אהבה, לא מלחמה!". סטן לי, באתר אנציקלופדיה בריטניקה (באנגלית) סטן לי (1922-2018), דף שער בספרייה הלאומית אתר האינטרנט הרשמי של סטן לי (באנגלית) סטן לי, ברשת החברתית פייסבוק סטן לי, ברשת החברתית אקס (טוויטר) סטן לי, ברשת החברתית אינסטגרם סטן לי, ברשת החברתית Goodreads סטן לי, במסד הנתונים הקולנועיים IMDb (באנגלית) סטן לי, באתר "אידיבי", מאגר הידע העברי לקולנוע ישראלי ועולמי סטן לי, באתר AllMovie (באנגלית) סטן לי, באתר Rotten Tomatoes (באנגלית) סטן לי, באתר Box Office Mojo (באנגלית) סטן לי, באתר Metacritic (באנגלית) סטן לי, במסד הנתונים הקולנועיים KinoPoisk (ברוסית) סטן לי, באתר אפל מיוזיק (באנגלית) סטן לי, באתר Last.fm (באנגלית) סטן לי, באתר MusicBrainz (באנגלית) סטן לי, באתר Discogs (באנגלית) סטן לי, באתר Songkick (באנגלית) סטן לי, באתר Genius יוני זאבו, סטן לי: "אני כבר לא קורא קומיקס", באתר ynet, 16 במרץ 2012 בעקבות מותו: ענק הקומיקס סטן לי ("ספיידרמן", "אקס-מן") הלך לעולמו, באתר וואלה, 12 בנובמבר 2018 נתנאל שלומוביץ, פרידה מסטן לי – האיש שברא יקום, לטוב ולרע, באתר הארץ, 13 בנובמבר 2018 אורי פינק, תודה על הכל, סטן לי. היית שחצן, מהפכן וגיבור ילדותי, באתר הארץ, 13 בנובמבר 2018 אמיר בוגן, סטן לי: גיבור על בפני עצמו, באתר ynet, 13 בנובמבר 2018 "שלום לך גיבור על": פרידה מסטן לי, בערוץ היוטיוב של כאן 11 יונתן גת, דוד גורביץ' ודן ערב, סטן לי: המפצח הגדול של מרכיבי גיבור העל, פודקאסט של תוכנית הרדיו "גיבור תרבות" של "כאן", 25 במרץ 2020 אודם אשור, בצל המלחמה: כשסטן לי וד"ר סוס נלחמו בפשיזם, בבלוג "הספרנים" של הספרייה הלאומית, 2 במרץ 2022 מידע על סטן לי בקטלוג הספרייה הלאומית סטן לי, באתר "Find a Grave" (באנגלית) 10 דברים שלא ידעתם על מארוול, באתר גלובס, 1 בספטמבר 2009 בית התפוצות, 30 ל"סטן דה מן": האיש שרצה לתקן עולם עם ריבועים של דיו וצבע, באתר הארץ, 7 בדצמבר 2018 ניר נתן, לוס אנגלס, ‏איש הנצח, באתר גלובס, 24 במאי 2007 ניר נתן, לוס אנג'לס, ‏יוצר ספיידרמן תובע ממו"ל הקומיקס מרבל אנטרפרייזס 10 מיליון דולר, באתר גלובס, 17 בנובמבר 2002 רויטרס, נדחתה תביעה בסך 750 מיליון דולר נגד חברת מארוול ויוצר ספיידרמן סטן לי, באתר הארץ, 6 באפריל 2010 נילי ברקן, ‏מכה בחושים, אבל ברכות, באתר גלובס, 19 באוגוסט 2003 איתמר זהר, סטן לי ו-MTV יפיקו יחד סדרת קומיקס, באתר הארץ, 11 באוקטובר 2010 איתמר זהר, יוצר "ספיידרמן" סטן לי ישלב את עצמו בספר קומיקס חדש פרי עטו, באתר הארץ, 15 בפברואר 2010 נירית אנדרמן, מי גנב את הדם של יוצר הקומיקס הגדול - בעודו בחיים, באתר הארץ, 15 באפריל 2018 עמי פרידמן, סטן לי, האיש שהמציא את ספיידרמן, הלך לעולמו, באתר ynet, 12 בנובמבר 2018 רויטרס והארץ, מנהלו לשעבר של סטן לי מואשם כי התעלל בו לפני מותו, באתר הארץ, 14 במאי 2019 תום שפירא, הצד הטרגי של גאון הקומיקס, באתר הארץ, 8 באפריל 2021 - סקירת ספר הביוגרפיה Abraham Riesman, True Believer: The Rise and Fall of Stan Lee, Crown, 2021 Sawbones, noun. Cambridge Dictionary. Retrieved December 1, 2921 D'Alessandro, Anthony (December 1, 2921). Timur Bekmambetov & ZQ Entertainment Partner With POW! To Bring Stan Lee’s Horror Universe To The Screen. Deadline Hollywood. Retrieved December 1, 2021 סטן לי, באתר Google Arts & Culture אמיר בוגן, כשספיידרמן פגש את אובמה: הנשיאים האמריקנים בעולם הקומיקס, באתר ynet, 1 בנובמבר 2020 רנה גרט-זנד, סטן לי לא היה נפלא כמו שהוא ומארוול היו רוצים שנחשוב, באתר זמן ישראל, 17 בפברואר 2021 עדי זליכוב רלוי, סופרמענטש: שורשיו היהודיים של הקומיקס, באתר nrg‏, 8 באוקטובר 2009 מהקומיקס למציאות: "סופרמן הומצא להילחם באנטישמיות, רוב גיבורי העל יהודים", באתר מעריב אונליין, 9 באוקטובר 2018 יאיר רוה, סטן לי, האיש שהמציא את ספיידרמן ואיירון מן, נפטר בגיל 95, באתר כלכליסט, 13 בנובמבר 2018 נירית אנדרמן, יום הולדת 40 לסברה, גיבורת־העל הישראלית של מארוול, באתר הארץ, 28 ביולי 2020 Marvel Characters, Super Heroes, & Villains List | Marvel, Marvel Entertainment (באנגלית) כל הופעות הקמע של סטן לי (1989–2018), סרטון באתר יוטיוב (אורך: 10:41)